Zdeno Chára skóroval a Boston si vynútil rozhodujúci siedmy zápas vo finále Stanley Cupu.
Boston vyhral v šiestom stretnutí finálovej série Stanley Cupu na ľade St.Louis 5:1 a vynútil si rozhodujúci siedmy duel. Zdeno Chára strelil gól do prázdnej bránky. Tuukka Rask predviedol 28 zákrokov a opäť bol oporou svojho tímu.
Chára napriek zlomenej čeľusti odohral 22:15 minút, spomedzi hráčov Bostonu mal druhý najvyšší ice time. Rozdal tri bodyčeky, raz vystrelil, zaknihoval jednu plusku a dostal tiež jeden dvojminútový trest.
Ryan O´Reilly skóroval v treťom zápase v rade. Jordan Binnington predviedol 27 úspešných zákrokov.
Boston položil základ svojho úspechu vďaka výbornej hre v oslabení, ubránil všetky štyri presilovky hráčov Blues. Vo finálovej sérii ubránil 17 z 18 presiloviek súpera.
St.Louis nevyužilo skvelú možnosť rozhodnúť o zisku Stanley Cupu na domácom ľade. Na rozhodujúci siedmy duel sa bude presúvať do bostonskej TD Garden, napriek tomu si Blues veria.
"Ak by ste mi pred štyrmi mesiacmi povedali, že budeme hrať siedmy zápas finálovej série, bral by som to," hovoril tréner St.Louis Craig Berube pre nhl.com. "Vonku hráme dobre. V tejto sérii sme vyhrali už dvakrát vonku, takže si veríme."
Najnovšie z kategórie: Slováci v NHL
Rask v tieni Haláka! Slovák medzi najlepšími brankármi v NHL
Zaslúži si väčší priestor? Čísla hovoria áno
Dnes, 08:30
0
Pozitívne správy o Černákovom zranení, tréner Cooper prehovoril
Novinky o zranení Erika Černáka sú pozitívne, tréner Jon Cooper prehovoril
Včera, 20:14
0
VIDEO Ani Wilsona nebolo treba, ničiteľ Pánik! Súperi po jeho hitoch lietali ako handry
Richard Pánik postrach súperov! Pozrite sa, ako Staal a Montour po jeho bodyčkoch odleteli ako handry